Direktor Trgovačkog društva PARKOVI I NASADI d.o.o. objavljuje sljedeći

**JAVNI POZIV** **ZA ISKAZIVANJE INTERESA ZA KUPNJU NEKRETNINA U VLASNIŠTVU DRUŠTVA**

**I.**

Ovaj Poziv upućuje se svim zainteresiranim fizičkim i pravnim osobama u cilju ispitivanja interesa za **kupnju** nekretnina u vlasništvu 1/1 Trgovačkog društva PARKOVI I NASADI d.o.o., Kavanjinova 12, 21000 Split, OIB: 64789478164, i to baš **nekretnina u Kaštelima, zemljišnoknjižne oznake č. zem. 1287/1, pašnjak i put ukupne površine 18.474 m2, ZU 698 i č. zem. 1287/2, voćnjak ukupne površine 1.180 m2, ZU 1619, obje KO Kaštel Štafilić – novo,** a sve sukladno uvjetima Nacrta javnog natječaja za prodaju nekretnina koji se nalazi u prilogu ovog Poziva.

Za slučaj da se utvrdi postojanje interesa za kupnju opisanih nekretnina prema uvjetima Nacrta natječaja u prilogu, Trgovačko društvo PARKOVI I NASADI d.o.o. raspisat će predmetni natječaj te će putem ostavljenog kontakt e-maila obavijestiti o tome sve fizičke i pravne osobe koje iskažu interes za kupnju.

**II.**

Interes za kupnju nekretnina iz članka I. ovog Poziva može se iskazati zaključno **do 5. veljače 2023. godine** na Obrascu u privitku ovog Poziva.

Popunjeni obrazac podnosi se u zatvorenoj omotnici s naznakom:
 **„PRIJAVA ZA ISKAZIVANJE INTERESA ZA PRODAJU NEKRETNINA U VLASNIŠTVU DRUŠTVA - NE OTVARATI“**

**preporučenom pošiljkom na adresu: PARKOVI I NASADI d.o.o., Kavanjinova 12, 21000 Split,** ili

**osobno u prijemnoj pisarnici na istoj adresi.**

Pisane prijave mogu se podnijeti i putem **e-maila: natjecaj@parkovi-st.hr**

Važećim e-mail prijavama smatrat će se samo one prijave za koje je Društvo potvrdilo primitak na e-mail s kojeg je stigla prijava.

**III.**

Trgovačko društvo PARKOVI I NASADI d.o.o. zadržava pravo da bez navođenja posebnog razloga odustane od raspisivanja predmetnog Natječaja te ne odgovara za nikakvu štetu koja bi zbog toga mogla nastati osobama koje iskažu interes putem ovog Poziva.

Prikupljeni podaci putem ovog Poziva služe isključivo u svrhu utvrđivanja postojanja interesa za kupnju nekretnina iz članka I. ovog Poziva i neće se koristiti u nikakve druge svrhe.

U Splitu, 26. siječnja 2023. godine **DIREKTOR:**
 **Siniša Gašparević, dipl. oec.**